CELEX: C2007/211/42
Language: da
Date: 2007-09-08 00:00:00
Title: Sag C-306/07: Anmodning om præjudiciel afgørelse indgivet af Højesteret (Danmark) den 3. juli 2007 , Ruben Andersen mod Kommunernes Landsforening som mandatar for Slagelse Kommune (tidl. Skælskør Kommune)

8.9.2007   
            
            
               DA
            
            
               Den Europæiske Unions Tidende
            
            
               C 211/22
            
         Anmodning om præjudiciel afgørelse indgivet af Højesteret (Danmark) den 3. juli 2007, Ruben Andersen mod Kommunernes Landsforening som mandatar for Slagelse Kommune (tidl. Skælskør Kommune)
   (Sag C-306/07)
   (2007/C 211/42)
   Processprog: dansk
   Den forelæggende ret
   Højesteret
   Parter
   
      Sagsøger: Ruben Andersen
   
      Sagsøgte: Kommunernes Landsforening som mandatar for Slagelse Kommune (tidl. Skælskør Kommune)
   Præjudicielle spørgsmål
   
               1)
            
            
               Indebærer artikel 8, stk. 1, i Rådets direktiv af 14. oktober 1991 om arbejdsgiverens pligt til at underrette arbejdstageren om vilkårene for arbejdskontrakten eller ansættelsesforholdet (91/533/EØF) (1), at en kollektiv overenskomst, som tilsigter at gennemføre direktivets bestemmelser, ikke kan anvendes på en arbejdstager, der ikke er medlem af en organisation, som er deltager i overenskomsten?
            
         
               2)
            
            
               Hvis spørgsmål 1 besvares benægtende: Indebærer direktivets artikel 8, stk. 2 — ordene »arbejdstagere, der ikke er omfattet af en eller flere kollektive overenskomster vedrørende ansættelsesforholdet« — at bestemmelser i en kollektiv overenskomst om pligt til forudgående forelæggelse for arbejdsgiveren ikke kan anvendes på en arbejdstager, der ikke er medlem af en organisation, som er deltager i overenskomsten?
            
         
               3)
            
            
               Sigter ordene »midlertidig arbejdskontrakt« og »midlertidigt ansættelsesforhold« i direktivets artikel 8, stk. 2, til kortvarige ansættelsesforhold eller til andet, eksempelvis alle tidsbegrænsede ansættelsesforhold? I førstnævnte fald: Efter hvilke kriterier skal det afgøres, om ansættelsesforholdet er midlertidigt (kortvarigt)?
            
         
      (1)  EFT L 288, s. 32.